***Opatrenia k šíriacemu sa ochoreniu koronavírusom COVID-19 !!!!!***

 Obec Hrašné v zastúpení starostom obce Mgr. Pavlom Hučkom v súvislosti šíriacim sa ochorením koronavírusom COVID-19 na základe pokynov a rozhodnutí vlády SR, hlavného hygienika SR, Úradu verejného zdravotníctva SR ako aj ústredného krízového štábu SR príma nasledovné preventívne opatrenia:

 **Od 10.3.2020 vrátane do 23.3.2020 vrátane, prípadne až do odvolania na celom území k.ú. Hrašné platí zákaz organizovania akýchkoľvek verejných, športových, kultúrnych podujatí a osláv a im podobných akcii, pričom sa nerozlišuje kto je organizátor.**

 Taktiež platí 14-dňová karanténa pre tých, ktorí sa vracajú z postihnutých oblasti.

 *Je potreba, aby rodičia, ktorých deti ostanú v najbližšej dobe doma pre uzatvorené školy, netrávili čas na verejných priestoroch.*

 Ďalej odporúčame verejnosti – občanom obmedziť návštevy miest s vyššou koncentráciou ľudí najmä kostoly a obchody a ak to nie je potrebné, tak využívať minimálne verejnú dopravu. Ďalej obmedziť návštevu lekára , ak si môžete lieky predpísať telefonický či elektronický.

 **Ďalej poprosím občanov, v čo možno najmenšej miere navštevovať Obecný úrad, ak je to možné, vybavovať agendu s ObÚ telefonický či emailom. Ak to nie je nutné, prosím občanov aby minimalizovali osobné návštevy budovy Obecného úradu.**

 Verejnosti – občanom odporúčame sledovať odporúčania a nariadenia príslušných orgánov - vlády SR, Úradu verejného zdravotníctva SR, Regionálnemu Úradu verejného zdravotníctva Trenčín atď..

 Za porušenie povinností môže byť uložená pokuta až do výšky 1650 Eur, prípadne môže byť začaté trestné konanie pre trestný čin všeobecného ohrozenia, ktorého by ste sa dopustili aj v prípade ak prídete z oblasti, ktorá je zasiahnutá vírusom a napriek tomu nastúpite do práce, či pošlete deti do školy, škôlky.

 Viac informácii na stránke <http://www.uvzsr.sk> , e-mail: novykoronavirus@uvzsr.sk , č.t.: 0800 221 234 , **Regionálny úrad verejného zdravotníctva v Trenčíne – č.t.: 0911 763 203.**

 **Zasadnutie ObZ Obce Hrašné dňa 11.3.2020 o 17,00 hod. z dôvodu opatrení koronavírusu bude neverejné, bude len pre poslancov ObZ a to formou len podanej informácie starostom obce, pričom celý program tohto zasadnutia ObZ bude presunutý na nasledujúce Zasadnutie ObZ dňa 8.4.2020 o 17,00hod., kde bude o jednotlivých bodoch riadne rokované vrátane schvaľovacieho konania.**

*Základné preventívne odporúčania:*

* *dôsledné umývanie si rúk mydlom a vodou alebo prostriedkom na báze alkoholu*
* *zakrývajte si nos a ústa keď kašlete a kýchate vreckovkou alebo ohnutým lakťom*
* *kašlite a kýchajte do papierových vreckoviek, ktoré potom zahodíte do koša*
* *vyhýbajte sa blízkemu kontaktu s ľuďmi, ktorí majú príznaky nádchy alebo chrípky*
* *ak sa dá, obmedzte návštevy priestorov s vyšším počtom ľudí*
* *zvýšte dezinfekciu povrchov v domácnosti*
* *ak máte podozrenie z nákazy, nikam z domu nechoďte ale telefonický kontaktujte svojho lekára alebo lekársku pohotovostnú službu*
* *odhadovaný inkubačný čas ochorenia je až 14 dní*

Prosím občanov obce o maximálnu zodpovednosť a spoluprácu, v prípade dôležitých informácii budeme občanov ihneď informovať. Je dôležité, aby sme všetci boli zodpovední k sebe a svojmu okoliu a nevystavovali seba či ostatných zbytočnému riziku a preto Vás prosím stavajte sa zodpovedne ku všetkým preventívnym opatreniam.

Za pochopenie a zodpovednú spoluprácu ďakujeme.

 S pozdravom starosta obce Hrašné – Mgr. Pavel Hučko.